*Projekts*

Jelgavas novada dome

**LĒMUMS**

Jelgavā

2024. gada Nr.

**Par nekustamā īpašuma nodošanu atsavināšanai par nosacīto cenu (Raubēni, Elejas pag.)**

Izskatot E. Z. 2024.gada 24.maija iesniegumu, kas reģistrēts Jelgavas novada pašvaldībā 2024. gada 24. maijā ar Nr. JNP/3-16/24/1421, ar ierosinājumu atsavināt nekustamo īpašumu ar kadastra numuru 54480050056 “Raubēni”, Elejas pagastā, Jelgavas novadā, konstatēts:

1. Nekustamā īpašuma “Raubēni” ar kadastra numuru 54480050056 sastāvā reģistrēta zemes vienība 0,35 ha platībā ar kadastra apzīmējumu 54480050056, Elejas pagastā Jelgavas novadā. Īpašuma tiesības uz minēto nekustamo īpašumu ir nostiprinātas Elejas pagasta zemesgrāmatas nodalījumā Nr. 100000805236 uz Jelgavas novada pašvaldības vārda.
2. Dzīvojamā ēka, kas atrodas uz zemes vienības ar kadastra apzīmējumu 54480050056, ir reģistrēta Zemgales rajona tiesas Elejas pagasta zemesgrāmatas nodalījumā Nr. 100000508932 uz E. Z. vārda.
3. Saskaņā ar Publiskas personas mantas atsavināšanas likuma 4.panta ceturtās daļas 3.punktu publiskas personas nekustamā īpašuma atsavināšanu var ierosināt zemesgrāmatā ierakstītas būves īpašnieks, ja viņš vēlas nopirkt to zemesgabalu, uz kura atrodas viņa īpašumā esoša būve.
4. Saskaņā ar Publiskas personas mantas atsavināšanas likuma 44.panta ceturto daļu publiskai personai piederošu zemesgabalu, uz kura atrodas citai personai piederošas būves, var pārdot tikai zemesgrāmatā ierakstītas būves īpašniekam.
5. Publiskas personas mantas atsavināšanas likuma 44.panta piektā daļa nosaka, ka šā panta ceturtajā daļā noteiktajos gadījumos, minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu nodod bez atlīdzības citai publiskai personai valsts pārvaldes funkciju veikšanai.
6. Atbilstoši Publiskas personas mantas atsavināšanas likuma 37.panta pirmās daļas ceturtajam punktam, pārdot publiskas personas mantu par brīvu cenu var, ja nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu; ierosinātājs ir minētajā likuma normā norādītā persona, kas drīkst ierosināt atsavināšanu.
7. Likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38.panta pirmā daļa nosaka, ja būve ir patstāvīgs īpašuma objekts saskaņā ar šā likuma 14.panta pirmās daļas 1., 2., 3. vai 4. punktu, līdz būves apvienošanai vienā īpašumā ar zemi būves īpašniekam uz likuma pamata ir lietošanas tiesības uz zemi, ciktāl tās nepieciešamas īpašuma tiesību īstenošanai pār būvi.
8. Iesniegtais atsavināšanas ierosinājums ir noformēts atbilstoši Ministru Kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta” noteiktajām prasībām; nepastāv minēto noteikumu 8. un 9.punktā noteiktie atsavināšanas apturēšanas nosacījumi.

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas 4. panta ceturtās daļas 3. punktu, 5. panta pirmo un piekto daļu, 37. panta pirmās daļas 4. punktu, 44. panta ceturto un piekto daļu, un Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 11.5. apakšpunktu, Jelgavas novada dome **nolemj:**

1. Nodot atsavināšanai E. Z. par nosacīto cenu nekustamo īpašumu ar kadastra numuru 54480050056 “Raubēni”, Elejas pagastā, Jelgavas novadā, kura sastāva reģistrēta zemes vienība 0,35 ha platībā ar kadastra apzīmējumu 54480050056.
2. Uzdot Jelgavas novada Īpašuma pārvaldei organizēt nekustamā īpašuma novērtēšanu.
3. Lēmumu nosūtīt adresātam.

Domes priekšsēdētāja pienākumu izpildītāja I.Vītola

Ruta Andrejeva 22037260